Document ID: 32014R0217

A BIZOTTSÁG 217/2014/EU RENDELETE
(2014. március 7.)
a 2073/2005/EK rendeletnek a hasított sertésekben előforduló Salmonella tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az élelmiszer-higiéniáról szóló, 2004. április 29-i 852/2004/EK európai parlamenti és tanácsi rendeletre (1) és különösen annak 4. cikke (4) bekezdésére,
mivel:
(1)
A 2073/2005/EK bizottsági rendelet (2) mikrobiológiai kritériumokat határoz meg egyes mikroorganizmusokra és megállapítja azokat a végrehajtási szabályokat, amelyeket az élelmiszer-ipari vállalkozóknak a 852/2004/EK rendelet 4. cikkében hivatkozott általános és különleges higiéniai követelmények kapcsán követniük kell, és meghatároz különösen egy olyan technológiai higiéniai kritériumot, amely a hasított sertésekben előforduló Salmonella vonatkozásában alkalmazandó a vágás közbeni fertőződés elleni védekezés érdekében.
(2)
Az Európai Élelmiszerbiztonsági Hatóság (EFSA) 2011. október 3-án tudományos szakvéleményt fogadott el azokról a közegészségügyi veszélyekről, melyekre a hús (sertéshús) vizsgálata során figyelemmel kell lenni (3); e szerint a dokumentum szerint a Salmonella a sertéshús fogyasztásához kapcsolódó magas közegészségügyi kockázatot képvisel, és javasolt a hasított sertések Salmonellával való fertőzésének megelőzése. Az EFSA ajánlja többek között a hasított sertésekben előforduló Salmonellára vonatkozó technológiai higiéniai kritérium megerősítését.
(3)
A hasított sertés szalmonellafertőzöttségének csökkentése érdekében a 853/2004/EK európai parlamenti és tanácsi rendelet, a 854/2004/EK európai parlamenti és tanácsi rendelet és a 2074/2005/EK bizottsági rendelet mellékleteit módosító 2014. március 7-i 218/2014/EU bizottsági rendelet (4) rendelkezéseinek megfelelően meg kell erősíteni a vágási higiénia ellenőrzését, és ennek következtében csökkennie kell a pozitív minták számának.
(4)
A rendeletben meghatározott előírások kapcsán az élelmiszer-ipari vállalkozóknak módosítaniuk kell jelenlegi gyakorlataikat. Indokolt tehát lehetővé tenni e rendelet késleltetett alkalmazását.
(5)
A 2073/2005/EK rendeletet ezért ennek megfelelően módosítani kell.
(6)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte azokat,
ELFOGADTA EZT A RENDELETET:
1. cikk
A 2073/2005/EK rendelet I. mellékletének 2. fejezetében a 2.1.4. sor helyébe a következő szöveg lép:
„2.1.4.
Hasított sertés
Salmonella
50 (5)
3 (6)
A hasított állatonként vizsgált területen nincs
EN/ISO 6579
Hasított állat előkészítés után, de hűtés előtt
Vágóhídi higiénia javítása, valamint a technológiai szabályozók, az állatok származási helyének és a származási gazdaságokban alkalmazott biológiai védőintézkedések felülvizsgálata”
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 2014. június 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2014. március 7-én.

Labels: 0
17
6